# *«ΔΙΑ-ΤΜΗΜΑΤΙΚΟ»*

# ΠΡΟΓΡΑΜΜΑ ΚΛΙΝΙΚΗΣ ΜΕΤΕΚΠΑΙΔΕΥΣΗΣ ΣΤΑ ΔΥΝΑΜΙΚΑ ΟΜΑΔΑΣ ΣΕ ΨΥΧΙΑΤΡΙΚΑ ΠΛΑΙΣΙΑ`

**2024-2025**

Συνδιοργανώνεται από:

την **Ελληνική Εταιρεία Ψυχαναλυτικής Ψυχοθεραπείας Ομάδας (Ε.Ε.Ψ.Ψ.Ο.)**, τον **Ειδικό Τομέα Διαταραχών Προσωπικότητας** και την **Μονάδα Ψυχαναλυτικής Ψυχοθεραπείας της Α΄ Ψυχιατρικής Κλινικής της Ιατρικής Σχολής του Πανεπιστημίου Αθηνών.**

***Επιστημονικοί Υπεύθυνοι :***

|  |  |
| --- | --- |
| **Μαρία Τζινιέρη-Κοκκώση,** τ.μ. Επίκουρη Καθηγήτρια Κλινικής Ψυχολογίας,Α΄ Ψυχιατρική ΚλινικήΙατρική Σχολή Ε.Κ.Π.Α.Αιγινήτειο Νοσοκομείο Ψυχοθεραπεύτρια,Τακτικό Μέλος Ε.Ε.Ψ.Ψ. και Ε.Ε.Ψ.Ψ.Ο. | **Ιωάννης Μαλογιάννης**Ψυχίατρος ΕΔΙΠ, Διδάκτωρ Ιατρικής Σχολής ΕΚΠΑ,Eπιστημονικά Υπεύθυνος Ειδικού Τομέα Διαταραχών Προσωπικότητας, Μονάδας Ψυχαναλυτικής Ψυχοθεραπείας & Νοσοκομείου ΗμέραςΑ΄Ψυχιατρική ΚλινικήΙατρική Σχολή ΕΚΠΑΑιγινήτειο Νοσοκομείο |
|  |  |

***Επιστημονικός συντονισμός Προγράμματος:***

**Ελληνική Εταιρεία Ψυχαναλυτικής Ψυχοθεραπείας Ομάδας (Ε.Ε.Ψ.Ψ.Ο.)**

|  |  |
| --- | --- |
| **Κωνσταντίνος Καρδαράς**Ψυχίατρος, Ψυχαναλυτικός Ψυχοθεραπευτής,Ιδρυτικό και Τακτικό Μέλος της Ε.Ε.Ψ.Ψ.Ο. | **Αντώνης Κατσαμάγκος**Ψυχολόγος, Νοσηλευτής, Ψυχαναλυτικός Ψυχοθεραπευτής,Ιδρυτικό και Τακτικό Μέλος της Ε.Ε.Ψ.Ψ.Ο. |
| **Πασχάλης Καπουσούζης**Ψυχολόγος, Κοινωνικός Λειτουργός, Ψυχαναλυτικός Ψυχοθεραπευτής,Ιδρυτικό και Τακτικό Μέλος της Ε.Ε.Ψ.Ψ.Ο. |  |

**Ειδικός Τομέας Διαταραχών Προσωπικότητας & Μονάδα Ψυχαναλυτικής Ψυχοθεραπείας** **Α΄ Ψυχιατρικής Κλινικής,**

**Ιατρικής Σχολής ΕΚΠΑ,** **Αιγινήτειο Νοσοκομείο:**

**Διαμαντίνα Κατωπόδη**

Ψυχιατρική εργοθεραπεύτρια, ομαδική αναλύτρια, ψυχοθεραπεύτρια οικογένειας και ζεύγους, Α΄Ψυχιατρική Κλινική Πανεπιστημίου Αθηνών

**Αριστέα Μπερκ**

Προϊσταμένη Νοσοκομείου Ημέρας, Α΄ψυχιατρική κλινική Πανεπιστημίου Αθηνών, ψυχαναλυτική θεραπεύτρια ομάδας, οικογένειας, ζεύγους, Α΄Ψυχιατρική Κλινική Πανεπιστημίου Αθηνών

**Αιμιλία Χαριτάκη**

Ψυχιατρική εργοθεραπεύτρια, ομαδική αναλύτρια, θεραπεύτρια ζεύγους και οικογένειας, Α΄Ψυχιατρική Κλινική Πανεπιστημίου Αθηνών

**Διάρκεια**: 1έτος (**Νοέμβριος 2024 – Ιούνιος 2025**)

**Σκοπός**:

Τα ομαδικά δυναμικά αποτελούν συστατικό στοιχείο των ψυχιατρικών πλαισίων. Η ομαδική ψυχοθεραπεία, οι ομαδικές συναντήσεις του προσωπικού, η ομαδική «ατμόσφαιρα» στις κλινικές, η λειτουργία του πλαισίου μέσα σε έναν ευρύτερο θεσμό είναι μερικές από τις περιοχές των ψυχιατρικών πλαισίων στις οποίες αναπτύσσονται καθημερινά οι διεργασίες ομάδας και εμφανίζονται τα ομαδικά δυναμικά. Το προσωπικό πού εργάζεται σε αυτά τα πλαίσια επηρεάζεται και επηρεάζει την έκφρασή τους.

Στο Μονοετές Πρόγραμμα Κλινικής Μετεκπαίδευσης στα Δυναμικά Ομάδας που διοργανώνεται για ενδέκατη χρονιά – η πρώτη ήταν κατά το Ακαδ. Έτος 2013-2014 – και το οποίο συνδυάζει τη θεωρητική διδασκαλία με τη βιωματική εκπαίδευση και την ομαδική εποπτεία, θα επιδιωχθεί η απόκτηση βασικών γνώσεων και δεξιοτήτων σε θέματα σχετικά με τα δυναμικά και τις διεργασίες ομάδας γενικά, αλλά και ειδικότερα όταν τα φαινόμενα αυτά λαμβάνουν χώρα, προσλαμβάνονται και βιώνονται από τα υποκείμενα στο ιδιαίτερο εκείνο περιβάλλον των ψυχιατρικών θεσμών.

Το Δια-τμηματικό Μετεκπαιδευτικό αυτό Πρόγραμμα δομείται πάνω στη βάση διεθνών εκπαιδευτικών εμπειριών και απευθύνεται σε ψυχίατρους (ειδικευμένους ή ειδικευόμενους),σε ψυχολόγους, καθώς επίσης σε κοινωνικούς λειτουργούς, νοσηλευτές και εργοθεραπευτές πού κατέχουν πτυχίο ΑΕΙ ή ΤΕΙ και εργάζονται ή ενδιαφέρονται να εργαστούν είτε σε ψυχιατρικά πλαίσια, είτε σε άλλα κλινικά πλαίσια.

Στο τέλος του Προγράμματος οι εκπαιδευόμενοι υποβάλλουν γραπτή εργασία και λαμβάνουν **Πιστοποιητικό Κλινικής Μετεκπαίδευσης στις Διεργασίες Ομάδας.**

Συνεργαζόμενοι φορείς εξωτερικού :

**Association Romande de Psychothérapie Analytique de Groupe (ARPAG)** της Ελβετίας

**Société Française de Psychothérapie Psychanalytique de Groupe (SFPPG)** της Γαλλίας.

Υποστήριξη:

**Κέντρο Ψυχοδυναμικής Ψυχιατρικής και Ψυχαναλυτικής Έρευνας (ΚΕ.ΨΥΧ.Ε.)**

**Αριθμός συμμετεχόντων**: μέχρι **30 άτομα**.

Τρόπος επιλογής: Οι υποψήφιοι καταθέτουν αίτημα συμμετοχής μαζί με σύντομο βιογραφικό, **το αργότερο μέχρι 15 Οκτωβρίου 2024**, στην κυρία **Εύη Οικονομοπούλου** **hspgp@yahoo.gr**ή **evieconomou@hotmail.com**

Θα ακολουθήσουν συνεντεύξεις με τους υπεύθυνους.

**Κόστος συμμετοχής** : **600 ευρώ** - το ποσό καταβάλλεται σε 3 (τρεις) δόσεις.

Το Πρόγραμμα περιλαμβάνει:

**Έξι τριήμερα** για ένα έτος. Συνολικά, **120 ΩΡΕΣ**: 35 ώρες θεωρία,

75 ώρες συμμετοχή σε ομάδα και 10 ώρες εποπτεία, ή πιο αναλυτικά:

6 Διαλέξεις σε ολομέλεια

10 Θεωρητικές Εισηγήσεις σε ολομέλεια

5 Συνεδρίες ομαδικής εποπτείας

33 Βιωματικές συνεδρίες μικρής ομάδας

12 Βιωματικές συνεδρίες μεγάλης ομάδας

5 Ομαδικές Συνεδρίες Θεωρητικής Επεξεργασίας

**Πρόγραμμα 1ουτριήμερου**

|  |  |  |  |  |
| --- | --- | --- | --- | --- |
|  | ΠΑΡΑΣΚΕΥΗ |  | ΣΑΒΒΑΤΟ | ΚΥΡΙΑΚΗ |
| 10.30’-12.00’ | Διάλεξη | 9.00’-10.30’ | Μικρές Ομάδες | Μικρές Ομάδες |
| 12.00’-14.00’ | Διάλειμμα | 11.00’-12.30’ | Μικρές Ομάδες | Μικρές Ομάδες |
| 14.00’-15.30’ | Μικρές Ομάδες | 13.00’-14.30’ | Μεγάλη Ομάδα | Μεγάλη Ομάδα |
| 16.00’-17.30’ | Μικρές Ομάδες | 14.30’-16.00’ | Διάλειμμα Φαγητό |  |
| 18.00’-19.30’ | Μικρές Ομάδες | 16.00’-17.30’ | Μικρές Ομάδες |  |

**Πρόγραμμα 2ου, 3ου, 4ου, 5ου, και 6ουτριήμερου**

|  |  |  |  |  |
| --- | --- | --- | --- | --- |
|  | ΠΑΡΑΣΚΕΥΗ |  | ΣΑΒΒΑΤΟ | ΚΥΡΙΑΚΗ |
| 9.00’-10.30’ |  | 9.00’-10.30’ | Μικρές Ομάδες | Μικρές Ομάδες |
| 11.00’-12.30’ |  | 11.00’-12.30’ | Ομάδες Θεωρητικής Επεξεργασίας | Μικρές Ομάδες |
| 14.00’-15.30’ | Διάλεξη | 13.00’-14.30’ | Μεγάλη Ομάδα | Μεγάλη Ομάδα |
| 16.00’-17.30’ | 2 (δύο) Θεωρητικές Εισηγήσεις | 16.00’-17.30’ | Μικρές Ομάδες |  |
| 18.00’-19.30’ | Εποπτεία Ολομέλειας | 18.00’-19.30’ | Μικρές Ομάδες |  |

Διδάσκοντες:

Εκτός από τους δύο **Επιστημονικούς Υπεύθυνους** του Προγράμματος **Μαρία Τζινιέρη-Κοκκώση** και **Ιωάννη Μαλογιάννη** και τους **Επιστημονικούς Συντονιστές**, **Κωνσταντίνο Καρδαρά, Πασχάλη Καπουσούζη, Αντώνη Κατσαμάγκο, Διαμαντίνα Κατωπόδη**, **Αριστέα Μπερκ**, **Αιμιλία Χαριτάκη**, διδάσκουν επίσης οι ακόλουθοι Έλληνες Πανεπιστημιακοί, ψυχαναλυτές και ομαδικοί αναλυτές:

**Ευτυχία Καλλιτεράκη**, ψυχαναλύτρια, ομαδική αναλύτρια και οικογενειακή θεραπεύτρια, τακτικό μέλος Ε.Ε.Ψ.Ψ., ιδρυτικό μέλος και διδάσκουσα της Ε.Ε.Ψ.Ψ.Ο., **Μιχάλης Πέτρου**, ψυχολόγος-ψυχαναλυτής και κοινωνικός ανθρωπολόγος, μέλος Ε.Ψ.Ε., Ι.Ρ.Α., S.F.P.P.G. και Ε.Ε.Ψ.Ψ.Ο., **Ειρήνη Ιωάννοβιτς**, ομαδική αναλύτρια και οικογενειακή θεραπεύτρια, ιδρυτικό μέλος και διδάσκουσα της Ε.Ε.Ψ.Ψ.Ο., **Ελένη-Βεϊνόγλου Νέγρη**, ψυχολόγος, ομαδική αναλύτρια και θεραπεύτρια οικογένειας και ζεύγους, ιδρυτικό μέλος και διδάσκουσα της Ε.Ε.Ψ.Ψ.Ο., μέλος της S.F.P.P.G., **Βασίλης Δημόπουλος**, ψυχίατρος, ψυχαναλυτής, μέλος της Ε.Ψ.Ε. και της I.P.A., διδάσκων αναλυτής της Ε.Ψ.Ε., **Αναστασία Τόλιου**, ψυχολόγος, ομαδική αναλύτρια, μέλος S.F.P.P.G. και Transition, ιδρυτικό μέλος και διδάσκουσα της Ε.Ε.Ψ.Ψ.Ο., **Αντώνης Κατσαμάγκος**, ψυχολόγος, νοσηλευτής, ομαδικός θεραπευτής, ιδρυτικό μέλος Ε.Ε.Ψ.Ψ.Ο., **Κατερίνα Βαλαβανίδη**, ψυχολόγος, ομαδική αναλύτρια, ψυχοθεραπεύτρια οικογένειας, ιδρυτικό μέλος Ε.Ε.Ψ.Ψ.Ο., **Άνθια Ναυρίδη**,κλινική ψυχολόγος, ψυχοθεραπεύτρια, Διδάκτωρ Κλινικής Ψυχολογίας, Επίκουρη Καθηγήτρια, Πανεπιστήμιο Δυτικής Αττικής, μέλος S.F.P.P.G., Τακτικό μέλος Ε.Ε.Ψ.Ψ.Ο., **Γιάννης Ακριβάκης**,ψυχολόγος, ομαδικός αναλυτής, ιδρυτικό μέλος Ε.Ε.Ψ.Ψ.Ο., **Μαντώ Μαϊντά**, ψυχολόγος, ομαδική αναλύτρια, ιδρυτικό μέλος Ε.Ε.Ψ.Ψ.Ο., **Λίλα Μητσοπούλου**, κλινική ψυχολόγος και ομαδική ψυχοθεραπεύτρια, Επίκουρη Καθηγήτρια Πανεπιστημίου Lyon 2-Lumière, Μέλος S.F.P.P.G., Τακτικό μέλος Ε.Ε.Ψ.Ψ.Ο., **Γιώργος Χατζησταυράκης**,Ψυχίατρος, Τακτικό Μέλος Ελληνικής Εταιρείας Ψυχανάλυσης & Ψυχαναλυτικής Ψυχοθεραπείας, **Έλενα Ντερτιλή**, Ψυχολόγος, Ψυχοθεραπεύτρια, Αναλύτρια Ομάδας Ζεύγους Οικογένειας.

Γενική Θεματολογία :

1. Ψυχιατρικά πλαίσια: υπηρεσίες και ομαδικότητα, ψυχιατρική θεραπευτική, ψυχιατρική μεταρρύθμιση.
2. Εισαγωγή στην Ψυχαναλυτική Ψυχοθεραπεία Ομάδας
3. Μεταβιβαστικά και Αντιμεταβιβαστικά φαινόμενα στις ομάδες
4. Η σημασία του ομαδικού πλαισίου και το ζήτημα της εκδραμάτισης
5. Η ομαδική ψυχοθεραπεία σε ψυχιατρικά πλαίσια.